તેઓ ફૈઝનું માધ્યમ છે. આ સમયે ફકત આપણને નહીં બલ્કે સમગ્ર કાએનાતને ત્યાં સુધી કે બ્રહમાંડથી લઈને જમીન અને સમુદ્રની ઉંડાઈ સુધી દરેક મખ્લુકને ખુદાવંદે આલમનો જે ફૈઝ પહોંચી રહ્યો છે, જેના આધારે દરેક જીવંત છે, તે બધુ જ હઝરત વલીએ અસ્ર (અ.સ.) દ્વારા મળી રહ્યું છે. તેમાંથી કોઈ એકને પણ સીધે સીધું કંઈ પણ મળતું નથી. આપણો દરેક શ્ર્વાસ તેમના ઉપર આધારિત છે. આપણા દીલની દરેક ધડકન આપના કારણે છે અને આપણી નસો તેમના આધારે ચાલી રહી છે. વરસાદ તેમના લીધે વરસી રહ્યો છે. જમીનની ફળદ્રુપતા તેમના લીધે છે. આ મઅરેફતનો એ તકાઝો છે કે જ્યારે પણ કોઈ નેઅમત પ્રત્યે નજર કરો તો પોતાના વલીએ નેઅમતને યાદ કરો અને તેમના માટે દોઆ કરો.